Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 507/11/6613	Žiar nad Hronom, 15.5.2012
EEČ : 2-52-61-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Žiar nad Hronom
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ktorého sa mal dopustiť na tom skutkovom základe, že v období od  01.08.2010 doposiaľ si v XXXXX a inde ako otec XXXXX, narodenej XXXXX pravidelne a včas neplnil svoju vyživovaciu povinnosť, hoci mu táto priamo vyplýva zo Zákona o rodine, a ktorá mu bola okrem iného upravená rozsudkom Okresného súdu XXXXX, číslo konania XXXXX zo dňa  XXXXX ktorý nadobudol právoplatnosť dňa XXXXX, ktorým bol zaviazaný k povinnosti prispievať na výživu svojej dcéry v sume XXXXX mesačne vždy do XXXXX vopred počnúc dňom XXXXX ako aj rozsudkom Okresného súdu XXXXX, číslo konania XXXXX zo dňa XXXXX ktorý nadobudol právoplatnosť dňa XXXXX ktorým bol zaviazaný k povinnosti prispievať na výživu svojej dcéry v sume XXXXX mesačne vždy do XXXXX počnúc dňom XXXXX, čím mu takto vznikol za vyššie uvedené obdobie dlh na výživnom  vo výške XXXXX
Právna veta:
lebo zanikla trestnosť činu
Odôvodnenie:
Uznesením XXXXX v XXXXX sp. znXXXXX zo dňa XXXXX bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorého sa mal dopustiť na tom skutkovom základe, že v období od  XXXXXoposiaľ si v XXXXX a inde ako otec XXXXX, narodenej XXXXX pravidelne a včas neplnil svoju vyživovaciu povinnosť, hoci mu táto priamo vyplýva zo Zákona o rodine, a ktorá mu bola okrem iného upravená rozsudkom Okresného súdu XXXXX, číslo konania XXXXX zo dňa  XXXXX ktorý nadobudol právoplatnosť dňXXXXX ktorým bol zaviazaný k povinnosti prispievať na výživu svojej dcéry v sume XXXXX mesačne vždy do XXXXX vopred počnúc dňom XXXXX ako aj rozsudkom Okresného súdu XXXXX, číslo konania XXXXX zo dňa XXXXX ktorý nadobudol právoplatnosť dňa XXXXX, ktorým bol zaviazaný k povinnosti prispievať na výživu svojej dcéry v sume XXXXX mesačne vždy do XXXXX počnúc dňoXXXXX čím mu takto vznikol za vyššie uvedené obdobie dlh na výživnom  vo výške XXXXX
Obvinený XXXXX v prípravnom konaní dňa XXXXX uviedol, že si je vedomý svojej vyživovacej povinnosti voči dcére XXXXX, avšak pravidelne si ju neplní z dôvodu finančnej tiesne. Veľmi ho to mrzí a ľutuje čo sa stalo, pričom dlh na výživnom sa bude snažiť v najbližšiej dobe uhradiť.
Dňa XXXXX sa dostavila svedkyňa poškodená XXXXX na XXXXX v XXXXX za účelom oznámenia, že jej otec XXXXX zaplatil výživné v plnom rozsahu a teda k dnešnému dňu jej nedlhuje žiadne výživné a zároveň poverenému príslušníkovi PZ  predložila aj doklady o úhrade  výživného v sume XXXXX
Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
Vzhľadom na skutočnosť, že obvinený XXXXX dodatočne splnil svoju povinnosť, teda uhradil celú dlžnú sumu na výživnom a trestný čin nemal trvalo nepriaznivé následky, zanikla trestnosť trestného činu zanedbania povinnej výživy podľa § 207 ods. 1 Trestného zákona a preto bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka